b'\n_START_ARTICLE_\nBernard Mariborski\n_START_SECTION_\n\xc5\xbdivljenje\n_START_PARAGRAPH_\nBernard Mariborski je bil eden od otrok Engelberta I. Spanheimskega in Hedvike, brat koro\xc5\xa1kega vojvode Henrika IV. in koro\xc5\xa1kega vojvode Engelberta II., brat Hartvika II., Siegfrieda II. in Rikarde. Veliko se je zadr\xc5\xbeeval na \xc5\xa0tajerskem in na Koro\xc5\xa1kem. Poro\xc4\x8den je bil s Kunigundo, sestro mejnega grofa Leopolda Otokarja (1122-1129). Z njo je imel sina Bruna, ki je postal opat v koro\xc5\xa1kem samostanu \xc5\xa0entpavel, a ta je umrl \xc5\xbee pred njim (1140). V \xc4\x8dasu mladoletni\xc5\xa1tva je varoval ne\xc4\x8daka Otokarja III. \xc5\xa0tajerskega, ki mu je v oporoki zapustil ve\xc4\x8dji del svojih posesti. Na stara leta se je podal na kri\xc5\xbearsko vojno, v kateri je leta 1147 v bitki pri Laodiceji izgubil \xc5\xbeivljenje.'